17/01/2011 | Administración LocalMunicipal
A Laracha
Expediente reposición legalidade

Sendo descoñecidos os interesados nun expediente de reposición da legalidade, segundo dispón o artigo 59.5 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación: O día 22 de decembro de 2010, a Policía Local da Laracha presenta unhas fotos ante esta Alcaldía nas cales se constata que no lugar do Monte da Banda, en Bostelo, na parroquia de Vilaño, no termino municipal da Laracha, se realizaron obras nunha vivenda, as cales están sen rematar, sen a licenza de obra municipal oportuna. Realizadas as oportunas pescudas púidose constatar que a vivenda está a nome de Maelys Veliche Cendon, falecido, segundo os datos do Padrón Municipal, o día 20/06/2010, sendo descoñecidos os herdeiros da mesma. Polo anterior, e de conformidade có establecido no artigo 209 da Lei 9/2002, de 30 de decembro, de Ordenación Urbanística e Protección do Medio Rural de Galicia (LOUPMRG), RESOLVO: PRIMEIRO.- Requirir a paralización inmediata das obras que se están levando a no lugar do Monte da Banda, en Bostelo, na parroquia de Vilaño, por non contar coa oportuna licenza municipal, aos herdeiros de Maelys Veliche Cendon. SEGUNDO.- Advertir aos interesados de que, no caso de non obedecer a orde de suspensión das obras que están realizando sen a preceptiva licenza municipal, procederase á adopción das medidas cautelares que se consideren oportunas en orde a obter a efectividade da suspensión inmediata das mesmas; entre estas medidas están a retirada dos materiais preparados para ser utilizados na obra ou actividade suspendida e a maquinaria afecta a ela, o precintado das obras, instalacións e elementos auxiliares das actividades obxecto de suspensión, a suspensión de subministracións de auga, electricidade, gas e telecomunicacións das actividades e obras das que se ordenase a paralización ou a execución forzosa mediante a imposición de multas coercitivas por importe de 600 a 6.000 euros, reiterables ata logra-lo cumprimento da orde de paralización, de conformidade con el art.209.1 de la LOUPMRG. O incumprimento de esta orden de suspensión poderá dar lugar a que esta Alcaldía ó poña en coñecemento do Ministerio Fiscal para a depuración das responsabilidades penais a que puidera dar lugar. TERCEIRO.- Incoar expediente de reposición da legalidade conforme ó artigo 209.1 de la LOUPMRG. CUARTO.- Recabar informe do secretario da Corporación e dos servizos técnicos. QUINTO.- Conceder un prazo de 10 días aos interesados para que aleguen canto entendan axeitado ao seu dereito de conformidade có artigo 209 da LOUPMRG, sen prexuízo de que os interesados poidan alegar o que entendan pertinente en calquera momento anterior ao trámite de audiencia. SEXTO.- Publicar a presente Resolución no Boletín Oficial da Provincia da Coruña e no Taboleiro de Anuncios do Concello en tanto se ignora o lugar de notificación, segundo dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, comunicándolle que contra esta Resolución poderá interpoñer recurso contencioso-administrativo ante o xulgado do Contencioso Administrativo, no prazo de dous meses, contados a partir do día seguinte ao da publicación desta notificación (artigos 8 e 46 da Lei 29/1998, do 13 de xullo reguladora da xurisdicción contencioso-administrativa) ou interpoñer con carácter previo á interposición do recurso contencioso administrativo, con carácter potestativo, recurso de reposición ante o propio órgano que dictou o acordo, no prazo dun mes, en cuxo caso, o prazo para a presentación do recurso contencioso-administrativo empezará a contarse desde a notificación da resolución desestimatoria, se fora expresa, ou despois da súa desestimación tácita, que se producirá si, no prazo dun mes, non se resolve o recurso de reposición interposto, sen prexuízo da posibilidade de interpoñer calquera outro recurso que estime pertinente. O manda e asina o sr. alcalde, José Manuel López Varela, que asina na Laracha, a 27 de decembro de 2010.” A Laracha, 5 de xaneiro de 2011 O alcalde, José Manuel López Varela